Andoni Iraola

Andoni Iraola Sagarna, nado en Usurbil (Guipúscoa) o 22 de xuño de 1982, é un exfutbolista e adestrador vasco. Xogaba de defensa lateral dereito e desenvolveu case toda a súa carreira no Athletic de Bilbao, co que disputou máis de 500 partidos. Dende 2023 adestra o Bournemouth da Premier League.

 Traxectoria 
Formouse nas categorías inferiores do Antiguoko donostiarra ata que chegou a Lezama en virtude do convenio entre o Athletic Club e o Antiguoko. No club guipuscoano foi compañeiro de xogadores de talle internacional como Xabi Alonso e Mikel Arteta. En 2003 pasou a formar parte do primeiro persoal do Athletic Club.

Debutou na Primeira división o 30 de agosto de 2003, nun partido contra o FC Barcelona, gañado 0-1 polos culés. Na súa primeira tempada xogou 31 partidos de liga e marcou cinco goles.

En 2005 renovou o seu contrato co Athletic ata o ano 2010, a pesar de ser seguido por equipos como o Valencia CF ou o Liverpool FC. Converteuse en só dúas tempadas nun dos mellores pasadores do equipo xunto a Fran Yeste. Destacaba pola súa capacidade de desprazar a pelota manténdoa moi preto do pé e driblando xogadores contrarios con facilidade.

En total disputou 510 partidos oficiais co equipo bilbaíno e marcou 38 goles.

 Selección nacional 
O 20 de agosto de 2008, Vicente del Bosque, no seu primeiro partido como seleccionador de España, fixo debutar a Iraola como absoluto, nun partido amigábel contra Dinamarca.Marca - Del Bosque mantén o rumbo O 11 de outubro de 2008 disputa o seu primeiro partido oficial coa selección, ante Estonia, substituíndo a Sergio Ramos.

Tamén disputou varios partidos internacionais de carácter amigable coa Selección de Euskadi.

 Palmarés 
 Campionatos nacionais 
TítuloClubPaísAnoSubcampión da Copa do ReiAthletic ClubEspaña2009Subcampión da Supercopa de EspañaAthletic ClubEspaña2009

 Notas 

 Véxase tamén 
 Ligazóns externas 
 Ficha de Iraola en Athletic Club.net
 Datos do xogador en bdfutbol.com 
 Ficha de Iraola coa selección española

Categoría:Nados en 1982
Categoría:Nados en Usurbil
Categoría:Futbolistas do País Vasco
Categoría:Defensas de fútbol
Categoría:Xogadores do CD Baskonia
Categoría:Xogadores do Bilbao Athletic
Categoría:Xogadores do Athletic Club de Bilbao
Categoría:Xogadores do New York City FC
Categoría:Xogadores da selección de fútbol de España sub-21
Categoría:Xogadores da selección de fútbol de España
Categoría:Xogadores da selección de fútbol do País Vasco
Categoría:Adestradores de fútbol do País Vasco
Categoría:Adestradores do CD Mirandés
Categoría:Adestradores do Rayo Vallecano
Categoría:Adestradores do AEK Larnaca